open-index/open-wikipedia-markdown huggingface dataset:
அவ்வை சண்முகி

***அவ்வை சண்முகி*** (*Avvai Shanmughi*) (1996) ஆம் ஆண்டு வெளிவந்த தமிழ்த் திரைப்படமாகும். கே.எஸ் ரவிக்குமார் இயக்கத்தில் வெளிவந்த இத்திரைப்படத்தில் கமல்ஹாசன், மீனா, நாகேஷ், ஜெமினி கணேசன் மற்றும் பலர் நடித்துள்ளனர்.இத்திரைப்படம் ராபின் வில்லியம்ஸ் நடித்த  மிசஸ் டவுட்ஃபயர் என்னும் ஆங்கிலப் படத்தைத் தழுவி எடுக்கப்பட்டது.

## நடிகர்கள்

* கமல்ஹாசன் - பாண்டியன் / அவ்வை சண்முகி
* மீனா - ஜானகி
* ஜெமினி கணேசன் - விசுவநாதன் ஐயர்
* நாகேஷ் - ஜோசப்
* மணிவண்ணன்- முதலியார்
* நாசர் - பாட்சா
* டெல்லி கணேஷ் - சேதுராம ஐயர்
* ஹிரா -
* எஸ். பி. பாலசுப்பிரமணியம் - மருத்துவர்
* ''ஓ போடு'' ராணி - கௌசி மாமி
* கனல் கண்ணன்
* இடிச்சப்புளி செல்வராசு
* கிரேசி மோகன் 
* ரமேஷ் அரவிந்த் 
* ஆர். நீலகண்டன்

## பாடல்கள்
இத்திரைப்படத்திற்கு தேவா இசையமைத்தார். அனைத்துப் பாடல்களையும் கவிஞர் வாலி இயற்றினார். *ருக்கு ருக்கு* என்னும் பாடலை கமல்ஹாசன் பெண் குரலில் பாடினார். *வேல வேல* என்னும் பாடல் வரிகளைக் கவிஞர் வாலி எழுதும்பொழுது, அப்பாடலில் *சண்முகா உனது படைப்பில்… உயர்ந்து விளங்கும் பெண்ணய்யா…* என்ற வரியில் அவ்வை சண்முகம் அவர்களின் நாடகக் குழுவில் சிறு வயதில் நடித்துப் பயிற்சி பெற்ற கமல்ஹாசனைக் குறித்துப் பொருள் வரும்படியும் எழுதியிருந்தார்.

## மேற்கோள்கள்

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:1996 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்‎
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:மீனா நடித்த திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
பாய்ஸ்

***பாய்ஸ்*** (2003) ஆம் ஆண்டு வெளிவந்த தமிழ்த் திரைப்படமாகும்.சங்கர் இயக்கத்தில் வெளிவந்த இத்திரைப்படத்தில் சித்தார்த், ஜெனிலியா, பரத், விவேக் ஆகியோர் நடித்திருந்தனர்.

## பாடல்கள்
பாடலாசிரியர் - கபிலன்
*அலெ அலெ  - கார்த்திக், சித்ரா சிவராமன்.
*பூம் பூம் - அட்னன் சாமி, சாதனா சர்க்கம்
*மாறோ மாறோ - கார்த்திக் (பாடகர்)|கார்த்திக், குணால், ஜோர்ஜ், அனுபமா, சுனிதா
*டேட்டிங் - பிலாஸ், வசுந்தரா தாஸ்
*கேர்ட்பிரண்ட்  - கார்த்திக், திப்பு, டிம்மி
*பிளீஸ் சேர் - குணால், கிளிண்டன், சரன், சின்மயி
*சரெகமா - லக்கி அலி, பிலாஸ், வசுந்தரா தாஸ்

## துணுக்குகள்
* ஒரு பாடல் காட்சியில் 62 கேமராக்கள் உபயோகப்படுத்தப்பட்ட முதல் தமிழ்த் திரைப்படம்.
* அலெ அலெ பாடல்காட்சி உலகின் மிகப்பெரிய தோட்டமான Bride Stove Lavender இல் படமாக்கப்பட்டது.
* ஹிந்திப் பாடகர்களான அட்னன் சாமி மற்றும் லக்கி அலி இருவரும் முதல்முறையாகத் தமிழ்த் திரைப்படத்தில் பாடியிருந்தனர்.
* 'time-slice' யுக்தியைக் கொண்டு பாடல் அமைக்கப்பட்டது.

## மேற்கோள்கள்

## வெளி இணைப்புகள்
*சர்வதேச திரைப்படத் தரவுத் தளத்தில்

பகுப்பு:2003 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:வயதுவந்தோருக்கான நகைச்சுவைத் தமிழ்த் திரைப்படங்கள்
பகுப்பு:ஷங்கர் இயக்கிய திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:பரத் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சித்தார்த் நடித்த திரைப்படங்கள்
கோவில்பட்டி செண்பகவல்லி அம்மன் கோயில்

தமிழ்நாட்டின், தூத்துக்குடி மாவட்டத்தில் உள்ள கோவில்பட்டி நகரத்திலுள்ள “செண்பகவல்லி அம்மன் உடனுறை பூவனநாத சுவாமி” கோயில். ஒவ்வோர் ஆண்டும் இக்கோவிலில் 10 நாட்கள் சித்திரைத் திருவிழா நடைபெறுகிறது. 9 ஆம் திருநாளன்று “தேர்த் திருவிழா” நடைபெறுவது இங்கு குறிப்பிடக்கூடியது.

## வெளி இணைப்புகள்

தமிழகச்சுற்றுலா 

பகுப்பு:தூத்துக்குடி மாவட்டத்திலுள்ள அம்மன் கோயில்கள்

http://www.ganapathy88.blogspot.com/view/timeslide
இலங்கை தொழிலாளர் காங்கிரஸ்

**இலங்கை தொழிலாளர் காங்கிரஸ்** இலங்கையில் செயற்பட்டு வரும் ஒரு அரசியல் கட்சியாகும். இது இலங்கை இந்திய காங்கிரஸ் என அழைக்கப்பட்டு வந்தது, இலங்கை சுதந்திரத்தின் பின்னர் பெயர் மாற்றம் ஏற்பட்டது. இது பொதுவாக இந்திய வம்சாவளி தழிழர்களை பிரதிநிதித்துவப் படுத்திவந்துள்ளது. இதன் தற்போதைய தலைவர் செந்தில் தொண்டமான் ஆவார்.

## இந்திய எதிர்ப்பலைகள்

1900 களின் ஆரம்பத்தில் இலங்கையில் இந்திய எதிர்ப்பு அலைகளை எழத்தொடங்கியிருந்தன. இலங்கை, இந்தியர்களை வேலைக்கு அமர்த்துவதை நிறுத்தியது மேலும் அவர்களை நாட்டைவிட்டு வெளியேறும் படி நிர்பந்தித்து வந்தது. இதனால் தோட்டப்புரங்களிலும் கொழும்பிலும் பிறந்து வளர்ந்த இந்திய வம்சாவளி தமிழ் மற்றும் மலையாளிகள் பல இன்னகளுக்கு முன் கொடுத்து வந்தனர். சிங்கள மகா சபை இந்திய வம்சாவளி மக்களுக்கு எதிரான பல போரட்டங்களை நடத்தி வந்தது.

1939 அரசவையில் இரண்டு தீர்மானங்கள் இலங்கை வாழ் இந்திய வம்சாவளியினரின் எதிர்காலத்தை கேள்விக்கு உள்ளாக்கியது. முதலாவது 15, 000 இந்தியர்களை நாடுகடத்தும் தீர்மானம் இரண்டாவது அரச சேவையில் இருந்த சகல இந்தியர்களையும் நாடுகடத்தல் என்பனவாகும். இதன் போது கொழும்பில் ஒன்று கூடிய இந்திய சங்கங்களின் பிரதிதிகள் இவ்விடயத்தை இந்திய தேசிய காங்கிரசிடமும் மகாத்மா காந்தியிடமும் கொண்டு செல்வதாக தீர்மானித்தது. அப்போது இலங்கை அரசவை பிரதிந்திகளாக இருந்த வைத்தியலிங்கம், பெரெய்ரா என்ற இருவரும் இந்தியா சென்று காந்தியை சந்த்தித்தனர். காந்தி தனது விசேட பிரதிநிதியாக ஜவகர்லால் நேருவை இலங்கை அனுப்பிவைத்தார். யூலை 18 1939 இல் நேரு கொழும்பு வந்தார். அவர் அப்போதைய அரசவை தலைவர் டி. எஸ். சேனநாயக்காவையும் சில அமைச்சர்களையும் சந்தித்து பேச்சு நடத்தினார் பேச்சுக்கள் பலனற்றுப் போகவே, நேரு இந்திய வம்சாவளியினரின் பிரதிந்திகளை சந்தித்து அவர்கள் ஒன்றுபட்டு செயற்பட வேண்டிய தேவையை உணர்த்தினார்.

## இலங்கை இந்திய காங்கிரஸ்

நேரு இலங்கையில் இந்திய தேசிய காங்கிரசையொத்த *இலங்கை இந்திய காங்கிரஸ் (இ.இ.கா.)* என்ற அமைப்பை உருவாக்கி இலங்கை வாழ் சகல இந்தியர்களையும் அதன் கீழ் கொண்டுவரும்படி இலங்கை வாழ் இந்திய வம்சாவளியினரின் பிரதிந்திகளை கொழும்பில் ஒன்று கூட்டினார். யூலை 24 1939 இல் நேரு தலைமையில் ஒன்றுகூடிய, அப்போது இலங்கையில் இருந்த பிரதான இந்திய சங்களான இலங்கை இந்திய மத்திய சபை மற்றும் இலங்கை இந்திய தேசிய காங்கிரஸ் என்பவற்றின் பிரதிந்திகள் யூலை 25 1939 காலை 1.20 க்கு இலங்கை இந்திய காங்கிரசை உருவாக்கினார்கள். இவ்வதிகாலை கூட்டத்தில் உருவாக்கப்பட்ட இடைக்கால சபையில் 18 பேர் அங்கம் வகித்தனர். மேலதிக 7 பிரதிநிதிகள் வேறு சபைகளில் இருந்து உள்வாங்கப்படுவதற்காக ஒதுக்கப்பட்டது. 18 பிரதிநிதிகளும் இலங்கை இந்திய காங்கிரசின் உருவாக்க பத்திரத்தில் கைச்சாத்திட்டனர். நேரு சாட்சியாகவும் உறுதிப்படுத்துபவராகவும் கைச்சாத்திட்டார். வீ.ஆர்.எம்.வீ.ஏ. இலக்ஷ்மனன் செட்டியார் தலைவராக தெரிந்தெடுக்கப்பட்டார். எச்.எம்.தேசாய் மற்றும் ஏ.அசிஸ் என்பவர்கள் இணைச் செயளாலர்களாக தெரிந்தெடுக்கப்பட்டனர். அன்றே நேரு தலைமையில் இ.இ.காவின் யாப்பு எழுதப்பட்டது.

## மேற்கோள்கள்

பகுப்பு:இலங்கை அரசியல் கட்சிகள்
பகுப்பு:1939இல் நிறுவப்பட்ட அரசியல் கட்சிகள்
பகுப்பு:மலையகத் தமிழர் அரசியல் கட்சிகள்
ரூபி (நிரலாக்க மொழி)

**ரூபி** (Ruby Programming Language) என்பது ஒரு திறந்த மூல நிரலாக்க மொழியாகும். இன்றைய நாளில் இணையத்தில் மிகுந்த அங்கீகாரமும் பிரபலமும் அடைந்துவரும் மொழி இதுவே. இம்மொழியை உருவாக்கியவர் ஜப்பான் நாட்டைச் சேர்ந்த யுகிரோ மாட்ஸுமோட்டோ என்ற நிரலாளர்.

## தத்துவம்

## எடுத்துக்காட்டு

வருக வையகமே நிரல்

```ruby
#!/usr/bin/ruby
puts "வருக வையகமே!"
```


வெளியீடு(Output)

```text
வருக வையகமே!
```


வேறுபடுபவை(Variable) 

```ruby
#! /usr/bin/ruby
a = 1
b = 2
puts a + b
```


வெளியீடு(Output)

```text
3
```


இணை ஒப்படைப்பு(parallel assignment)

```ruby
#! /usr/bin/ruby
#comment விளக்கம் கூறு
a, b = 1, 2
language = "ruby"
puts a, b, language
```


வெளியீடு(Output)

```text
1
2
ruby
```


கூற்று(Expression) 

```ruby
#! /usr/bin/ruby
puts 1 + 2, 2 - 3, 2 * 3, 5 / 2, 5.0 / 2
```


வெளியீடு(Output)

```text
3
-1
6 
2 
2.5
```


கூற்று

```ruby
#! /usr/bin/ruby
puts 2 > 3, 1 < 3
puts 2 > 3 and 1 < 3
puts 1 < 2 < 3
puts 1 + 2 * 3 + 5
puts 1 or 2
puts 1 and 2
```


வெளியீடு(Output)

```text
false
true
false
true
12
1
2
```


சரம்(String)

```ruby
#! /usr/bin/ruby
language = "தமிழ்"
lang = 'தமிழ்'
kural = <<-eos
அகர முதல எழுத்தெல்லாம் ஆதி
பகவன் முதற்றே உலகு.
eos
puts language, lang
puts kural
```


வெளியீடு(Output)

```text
தமிழ் 
தமிழ்
அகர முதல எழுத்தெல்லாம் ஆதி
பகவன் முதற்றே உலகு.
```


பகுப்பு:ரூபி நிரலாக்க மொழி
உண்மைத் திரைப்படம்

[thumb|150px|[நான் மகான் அல்ல (2010 திரைப்படம்)|நான் மகான் அல்ல 2010 ஆம் ஆண்டு உண்மை சம்பவத்தை மையமாக வைத்து நடிகர் கார்த்தி நடித்த திரைப்படம்.]]
**உண்மைப்படம்** (Actuality film) என்பது ஒரு புனைகதை அல்லாத திரைப்பட வகையாகும். அன்றாட வாழ்க்கையில் ஏற்படும் பல உண்மை நிகழ்வுகள், தனிமனிதரின் வாழ்க்கையில் ஏற்பட்ட உண்மை நிகழ்வுகள் போன்றவற்றினை இயக்குனரின் பார்வையில் அவர் விருப்பத்திற்கேற்ற திரைப்பட வகைகளின் கலவைகளில் திரையிடப்படும் திரைப்படங்கள் உண்மைப்படங்கள் எனலாம். மேலும் இவ்வாறான திரைப்படங்கள் வெளிவருவது மிகக்குறைவே.இருப்பினும் தனிமனித வாழ்வின் உண்மைப்பின்னணியில் வரும் திரைக்கதை கொண்ட திரைப்படங்கள் மிகுந்த வரவேற்பையும் வெற்றியினையும் பெறுவதும் குறிப்பிடத்தக்கது.

## பிரபல உண்மைப்படங்கள்

* சூர்யபுத்ரி (1941)
* கப்பலோட்டிய தமிழன் (1961)
* ஆதி பராசக்தி (1971)
* அன்னை வேளாங்கண்ணி (1971)
* அகத்தியர் (1972)
* திருநீலகண்டர் (1972)
* திருமலை தெய்வம் (1973)
* காரைக்கால் அம்மையார் (1973)
* நாயகன் (1987)
* கேப்டன் பிரபாகரன் (1991)
* அரவிந்தன் (1997)
* இருவர் (1997)
* காதல் (2004)
* கல்லூரி (2007)
* பெரியார் (2007)
* நான் மகான் அல்ல (2010)
* கழுகு (2012)
* நடுவுல கொஞ்சம் பக்கத்த காணோம் (2012)
* சென்னையில் ஒரு நாள் (2013)
* மரியான் (2013)
* புலிப்பார்வை (2014)
* விசாரணை (2015)
* தீரன் அதிகாரம் ஒன்று (2017)
* அறம் (2017)
* நடிகையர் திலகம் (2018)

## உண்மை தொலைக்காட்சி தொடர்கள்
* சந்தனக்காடு
* அக்னி பறவை (2013-2014)
* எங்க வீட்டு பெண் (2015)

## மேற்கோள்கள்

பகுப்பு:திரைப்பட வகைகள்
வரலாற்று நாடகம்

**வரலாற்றுத் திரைப்படம்** அல்லது **வரலாற்று நாடகம்** (Historical drama) என்பது திரைப்பட வகைகளில் ஒன்றாகும். வரலாற்றில் நடைபெற்ற உண்மையான மற்றும் முக்கியமான நிகழ்வுகளின் பின்னணியில் இயக்குநரின் பார்வையில் திரைப்படத்தில் உள்ள பலவகைகளிலாம் பின்னப்பட்டு திரையிடப்படும் திரைப்படங்கள் வரலாற்றுப்படம். சில திரைப்படங்கள் வரலாற்று நிகழ்வுகளில் இருந்து முற்றிலும் ஒத்திராது இருப்பதும் குறிப்பிடத்தக்கது. சில திரைப்படங்களில் வரலாற்று நிகழ்வுகளின் அடிப்படையில் வெவ்வேறு கதாபாத்திர அமைப்புகள், திரைக்கதைகள் போன்றவற்றினாலும் பின்னப்பட்டு வருவதும் குறிப்பிடத்தக்கது.

வரலாற்று நாடகத்தில் வரலாற்று புனைகதை மற்றும் காதல்  மற்றும் சாகசம் ஆகியவை அடங்கும்.

## பிரபல வரலாற்றுப்படங்கள்
* காந்தி
* வீரபாண்டிய கட்டபொம்மன்

## தொலைக்காட்சி தொடர்கள்
* நாயன்மார்கள்
* ரோமாபுரி பாண்டியன்

## மேற்கோள்கள்


பகுப்பு:திரைப்பட வகைகள்
பகுப்பு:தொலைக்காட்சி வகைகள்
பகுப்பு:நாடகம்
தற்காப்புக் கலை திரைப்படம்

**தற்காப்புக் கலை திரைப்படம்** (Martial arts film) என்பது திரைப்படத்தில் உள்ள வகையாகும். தற்காப்புக் கலைகளின் வளர்ச்சிக்காகவும் மக்களின் ரசனைக்கேற்றார் போலவும் திரையிடப்படும் திரைப்படங்கள் தற்காப்புக்கலைப்படம் எனலாம். தற்காப்புக்கலைப் படங்கள் ஜப்பானிய, சீனத் திரைப்படங்களில் பெரும்பாலும் காணலாம். சீனாவில் தோற்றம்பெற்ற இவ்வகைத் திரைப்படங்கள் புரூஸ் லீ மூலம் உலக அரங்கிலும் பிரசித்திபெற்றன. இவரது திரைப்படங்களின் வரவேற்பினால் பல நாட்டவரும் தற்காப்புக்கலைத் திரைப்படங்களைத் தயாரித்து வெளியிடவும் செய்தனர்.

## பிரபல தற்காப்புக்கலைப்படங்கள்
* என்ட த டிராகன்
* குரௌச்சிங் டைகர் ஹிடன் டிராகன்
* த பிக் பாஸ்

## பிரபல தற்காப்புக்கலைப்பட இயக்குநர்கள்
* ஜான் வூ

## பிரபல தற்காப்புக்கலைப்பட நடிகர்கள்
* புரூஸ் லீ
* ஜாக்கி சான்
* ஜான் கிளௌட் வான் டாம்
* ஜெட் லி
* டோனி ஜா

## மேற்கோள்கள்

பகுப்பு:திரைப்பட வகைகள்
நிலச்சீர்திருத்தம்

இந்தியா போன்ற பல விவசாயத்தை தமது அடிப்படை வாழ்வியலாகவும் பொருளாதார வழிமுறையாகவும் கொண்டிருக்கும் பல நாடுகளில் வறுமைக்கு ஒரு முக்கியக் காரணம் சிறு விவசாயிகளுக்கு அல்லது ஏழைகளுக்கு நில உரிமை இல்லாதாகும். நாட்டு நிலங்களை தகுந்த பொறுப்பான முறையில் ஏழை நாடற்ற விவசாயிகளுக்கு பங்கீட்டு வழங்குவதன் மூலம் ஏழைகளின் வாழ்க்கைத் தரத்தையும் பொருளாதாரத்தையும் உயர்த்தலாம் என்று நடைமுறையில் பிரேசில், பொலிவியா ஆகிய நாடுகளிலும் கேரளம், மேற்கு வங்காளம் ஆகிய இந்திய மாநிலங்களிலும் அறியப்பட்டுள்ளது. இத்தகைய அரச நடவடிக்கையையே **நிலச்சீர்திருத்தம்** சுட்டி நிற்கின்றது.

## இவற்றையும் பார்க்க
* தமிழ்நாட்டில் நிலச்சீர்திருத்தம்

## ஆதாரங்கள்
* Land Reforms in India : Vol. 9: Tamil Nadu: An Unfinished Task/edited by M. Thangaraj. New Delhi, Sage, 2003, 307 p., tables, $34 (Vol. IX). . https://www.vedamsbooks.com/no33843.htmhttp://www.hindu.com/br/2004/02/03/stories/2004020300391500.htm 

## வெளி இணைப்புகள்
* http://www.hinduonnet.com/fline/fl2104/stories/20040227003203400.htm  Reversing land reforms
* http://www.ambedkar.org/chandrabhan/Allthe.htm All the myths about Kerala
* http://www.hinduonnet.com/fline/fl2005/stories/20030314001205300.htm  Land reforms in reverse? (in Tamil Nadu)
* http://www.tn.gov.in/spc/annualplan/ap2005-06/ch_3_3.pdf LAND REFORMS AND COMPUTERISATION OF LAND RECORDS
* நிலத்திற்கான போராட்டம்
* உலகமயமாகும் நிலச்சீர்திருத்த அரசியல்

பகுப்பு:பொருளாதாரக் கொள்கை
பகுப்பு:நில மேலாண்மை
கிரகாம் ஆன்கோக்

**கிரகாம் ஆன்கோக்** (*Graham Hancock*, பிறப்பு: 2 ஆகத்து 1950) என்பவர் பிரித்தானிய எழுத்தாளரும், ஊடகவியலாளரும் ஆவார். இவர் தொன்ம நம்பிக்கைகள், நினைவுக் கற்கள், பண்டைய வானியல்/சோதிடத் தரவுகள் போன்ற வழமைக்கு மாறான ஆய்வுகளில் ஈடுபடுபவர்.

ஹான்கோக் தனது படைப்புகளின் பெரும்பாலும் பண்டைக்கால மர்மங்கள், புராணக் கதைகள், வானியல் போன்றவற்றின் பின்னணியில் அமையப் பெற்றுள்ளன. மேலும் இவரின் கூற்றுப்படி இன்றைய  கண்டுபிடிப்புகளான நாகரிகங்கள் அனைத்திற்கும் முதலில் ஒரு நாகரிக அமைப்பு இவ்வுலகில் அமைந்திருத்தல் வேண்டுமெனவும் மேலும் தனது பல ஆய்வுகளின் பின்னர் கண்டுபிடித்த கிமு 10,500 ஆம் ஆண்டில் புவியில் பெரிய மாற்றம் நிகழ்ந்திருத்தல் வேண்டுமெனவும் இவர் தெரிவிக்கும் அதே வேளை ஆராய்ச்சியாளர்கள் பலர் இவரது கண்டுபிடிப்பான கிமு 10,500 நம்பகத்தன்மை இல்லையென்பதனையும் உணர்த்தியுள்ளனர். மேலும் எது எவ்வாறிருப்பினும் இவ்வாண்டைக் குறிக்கும்படி எகிப்திய பிரமிடுக்களும், கம்போடியாவில் அமையப் பெற்றுள்ள கோயில்களும் வானில் உள்ள விண்மீன் அமைப்புகளிற்கு ஏற்றவாறு அமைக்கப்பெற்றுள்ளது என இவர் கூறுகின்றார். அதேசமயம் இவ்வாறு அமையப்பெற்றுள்ள விண்மீன் குடும்ப அமைப்புகளினை ஆராயும் பொழுது அவை அனைத்தும் கி.மு 10,500 ஆண்டினையே அடையாளம் காட்டுகின்றன. அதனால் இவர் மனித நாகரிகங்கள் கடவுள் போன்ற சக்தியினைக் கொண்டவர்களால் உருவாக்கம் பெற்றிருக்கலாம் எனவும் கூறுகின்றார்.

## வாழ்க்கை
இசுக்கொட்லாந்து எடின்பரோ நகரில் பிறந்த ஆன்கோக் தனது சிறுவயது முதல் இந்தியாவில் மருத்துவத் தொழிலில் ஈடுபட்ட தனது தந்தையுடன் வாழ்ந்தார். டர்காம் பல்கலைக்கழகத்தில் 1973 ஆம் ஆண்டு சமூகவியலில் முதன்மைப் பட்டம் பெற்றார். பத்திரிகையாளராக த டைம்ஸ், த சண்டே டைம்ஸ், த இண்டிபெண்டண்ட் மற்றும் த கார்டியன் போன்ற பத்திரிகைகளில் பணியாற்றினார். மேலும் நியூ இண்டெர்னேஷனலிஸ்ட் இதழில் 1976 முதல் 1979 வரையிலும், த எக்கோனோமிஸ்ட் பத்திரிகையின் கிழக்கு ஆப்பிரிக்க நாட்டிற்கான கிளையில் 1981 முதல் 1983 வரையிலும் பணியாற்றினார்.

## மேற்கோள்கள்

## வெளியிணைப்புகள்
* கிரஹாம் ஹான்கோக்கின் அதிகாரப்பூர்வத் தளம்

பகுப்பு:ஆங்கில எழுத்தாளர்கள்
பகுப்பு:பிரித்தானிய எழுத்தாளர்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இசுக்காட்லாந்து மக்கள்
பகுப்பு:பிரித்தானிய ஊடகவியலாளர்கள்
காவியத் திரைப்படம்

**காவியத் திரைப்படம்** (Epic film) என்பது திரைப்படத்தில் உள்ள வகையாகும். இவ்வகைத் திரைப்படங்கள் உண்மைச் சம்பவங்களென ஏற்கமுடியாத அளவில் அதேவேளை மிகவும் பிரமாண்டமான காட்சியமைப்புகளினைக் கொண்ட கொண்டு வெளிவரும்.பெரும்பாலான காவியத் திரைப்படங்கள் புராணக்கதைகளின் பின்னணியில் வெளிவருவது குறிப்பிடத்தக்கது.

## பிரபல காப்பியப்படங்கள்
* 2001: ஏ ஸ்பேஸ் ஒடிசி
* பென்-ஹர்
* த டென் கொமாண்ட்மெண்ட்ஸ்
* பென்-ஹர்
* மன்னாதி மன்னன்
* கண்ணகி
* கர்ணன்
* பூம்புகார்

## மேற்கோள்கள்


பகுப்பு:திரைப்பட வகைகள்
மஹாபுருஷ்

***மஹாபுருஷ்*** ("The Holy Man", 1965) ஆம் ஆண்டு வெளிவந்த வங்காள மொழித் திரைப்படமாகும். இந்தியாவின் புகழ்பெற்ற இயக்குனரான சத்யஜித் ராய் இயக்கத்தில் இத்திரைப்படம் வெளிவந்தது.

## கதைச் சுருக்கம்
வழக்கறிஞரான குருபாத மித்தர் என்பவர் தனது மனைவி இறந்த பின்னர் மிகவும் அமைதி இழந்து காணப்பட்டார். அவரும், அவரது மகளான புச்கியும் பிரிஞ்சி என்னும் சாமியார் ஒருவரைச் சந்திக்கின்றனர். பிரிஞ்சி பாபா, தான் இறப்பற்றவர் எனக் கூறிக்கொள்பவர். இவர் கடந்தகாலத்தில், காலம் பற்றி பிளேட்டோவுடன் விவாதம் செய்தது பற்றியும், ஐன்சுட்டீனுக்கு E=mc2 சமன்பாட்டைச் சொல்லிக்கொடுத்தது பற்றியும், யேசு, புத்தர் போன்றோருடன் நெருக்கமான நட்புக்கொண்டிருந்தது பற்றியும் கதைகளைக் கூறி வந்தார். பிரிஞ்சி பாபாவுக்கு ஏராளமான பணக்காரச் சீடர்கள் இருந்தனர்.

குருபாதா, பிரிஞ்சி பாபாவினால் ஈர்க்கப்பட்டு அவரது சீடராக முடிவெடுக்கிறார். அதேவேளை, மகள் புச்கி, அவளது காதலன் சத்தியாவின் சில நடவடிக்கைகளால் ஏமாற்றமடைந்து, அவனுக்குப் பாடம் புகட்ட எண்ணி, தான் பாபாவின் சீடராகப்ப்போவதாக மிரட்டுகிறாள். சத்தியா தனது நண்பனான நிப்பரனிடம் உதவி கோருகிறான். பிரிஞ்சி பாபா ஒரு ஏமாற்றுக்காரன் என்பதை விரைவிலேயே புரிந்துகொள்ளும் நிப்பரன், தனது நண்பர்களுடன் சேர்ந்து பாபாவின் ஒண்மை உருவத்தை வெளிப்படுத்துகிறான். பாபாவின் சீடர்கள் தாம் ஏமாற்றப்பட்டதை உணர்ந்து கொள்கின்றனர்.

குருபாதாவாக பிரசாத் முகர்சியும், புச்கியாக கீதாலி ராயும், பிரிஞ்சியாக குருப்பிரகாசு கோசும் வேடமேற்று நடித்துள்ளனர்.

## வெளியிணைப்புகள்
* சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
காப்புருஷ்

**காப்புருஷ்** (*The Coward*, 1965) ஆம் ஆண்டு வெளிவந்த வங்காள மொழித் திரைப்படம்.சத்யஜித் ராய் இயக்கிய இத்திரைப்படத்தில் சௌமித்ரா சாட்டர்ஜீ மாதபி மிகர்ஜீ போன்ற பலர் நடித்துள்ளனர்.

## வெளியிணைப்புகள்
* சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
ஆறுமுகன் தொண்டமான்

**சௌம்யமூர்த்தி ஆறுமுகன் ராமநாதன் தொண்டமான்** அல்லது **ஆறுமுகன் தொண்டமான்** (*Savumiamoorthy Arumugan Ramanathan Thondaman*, மே 29, 1964 - மே 26, 2020) இலங்கையின் மலையகத் தமிழ் அரசியல்வாதியும், தொழிற்சங்கத் தலைவரும், நாடாளுமன்ற உறுப்பினரும், முன்னாள் கால்நடைவள மற்றும் கிராமிய சமூக அபிவிருத்தி அமைச்சரும் ஆவார். இவர் முன்னாள் அமைச்சரும் தொழிற்சங்கவாதியுமான சௌமியமூர்த்தி தொண்டமானின் பேரன் ஆவார். இவர் இலங்கை தொழிலாளர் காங்கிரஸ் கட்சியின் தலைவராகவும், நுவரெலியா மாவட்ட நாடாளுமன்ற உறுப்பினராகவும் இறக்கும் வரை பதவியில் இருந்தார். இவர் 2020 மே 26 இரவு தனது இல்லத்தில் மாரடைப்பால் காலமானார். இவர் 2020 நாடாளுமன்றத் தேர்தலில் இலங்கை பொதுசன முன்னணியின் சார்பில் போட்டியிடவிருந்தார்.

## அரசியலில்
ஆறுமுகன் தொண்டமான் 1990ம் ஆண்டு இ.தொ.காவில் அரசியல் நடவடிக்கைகளில் ஈடுபட்டார். 1993 ஆம் ஆண்டு இ.தொ.காவில் நிதிச் செயலாளராகவும், 1994 ஆம் ஆண்டு பொதுச் செயலாளராகவும் பதவியேற்றார். முதற் தடவையாக 1994 நாடாளுமன்றத் தேர்தலில் நுவரெலியா மாவட்டத்தில் போட்டியிட்டு 74,000 வாக்குகளைப் பெற்று நாடாளுமன்றம் சென்றார். அதன் பின்னர் 2000,  2004 தேர்தல்களில் தொடர்ச்சியாக வெற்றி பெற்றார்.

## மேற்கோள்கள்

## வெளி இணைப்புகள்
*Parliament profile

பகுப்பு:1964 பிறப்புகள்
பகுப்பு:2020 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கைத் தொழிலாளர் காங்கிரஸ் அரசியல்வாதிகள்
பகுப்பு:இலங்கை அமைச்சர்கள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இலங்கை இந்துக்கள்
பகுப்பு:இலங்கைத் தமிழ்த் தொழிற்சங்கவாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
சிங்கள மகா சபை

**சிங்கள மகா சபை** இலங்கையில் நடைமுறையில் இருந்த முக்கிய கட்சியாகும். இது 1937 ஆம் ஆண்டு எஸ். டபிள்யூ. ஆர். டி. பண்டாரநாயக்காவால் ஆரம்பிக்கப்பட்டது. இது சிங்களவர்களின் நலன் காக்கும் நோக்கில் ஆரம்பிக்கப்பட்ட கட்சியாகும். இது இந்திய தமிழர் எதிர்ப்பு கருத்துக்களை முன்வைத்தது. 1945 தேர்தலில் ஐக்கிய தேசியக் கட்சியை (ஐ.தே.க.) ஆதரித்தது பின்னர் 1951 இல் பண்டாரநயக்கா ஐ.தே.க. இலிருந்து விலகியதும் அதிலிருந்து விலகி இலங்கை சுதந்திரக் கட்சியை அமைத்தது.

பகுப்பு:இலங்கை அரசியல் கட்சிகள்
பகுப்பு:1937இல் நிறுவப்பட்ட அரசியல் கட்சிகள்
சீத்தலைச்சாத்தனார் (காப்பியப் புலவர்)

**சீத்தலைச் சாத்தனார்** என்பவர் சங்க காலத்தில் வாழ்ந்த புலவர்களில் ஒருவர் ஆவார். மணிமேகலை என்னும் காப்பியத்தைப் படைத்தவர்.

இவர் மதுரையில் வாழ்ந்தவர் என்றும் தானிய வணிகம் செய்தவர் என்றும் இலக்கியத் தகவல்கள் கிடைக்கின்றன.

சீத்தலை (சீத்தலைச் வாய்)  ஒருங்கிணைந்த திருச்சி மாவட்டம் இப்போது கரூர் மாவட்டம் கிருஷ்ணராயபுரம் பேரூராட்சி பகுதியில் அமைந்துள்ளது)என்ற ஊரில் பிறந்தவராக இருந்திருக்கக் கூடும்.

புத்த சமயக் கொள்கையைக் கொண்டிருந்த 'சாது' (சாத்து) என்பதாலோ 'சாத்து' என்கிற வணிக தலைவராக இருந்ததாலோ சாத்தன் என அழைக்கப்பட்டிருக்கிறார்.

சீத்தலைச் சாத்தன் என்கிற பெயரிலேயே மேலும் ஒரு சில புலவர்கள் இருந்ததனால் அவர்களிலிருந்து அடையாளம் பிரித்துக் காட்டுவதற்காக இவர் 'மதுரை கூலவாணிகன் சீத்தலைச் சாத்தன்' என அழைக்கப்படுகிறார்.

இவர் பௌத்த சமயத்தைச் சேர்ந்தவர். இவர் இயற்றிய மணிமேகலை என்னும் காப்பியம் புத்த சமயக் கொள்கைப் பரப்பு நூலாகும்.

புத்த மதக் கருத்துகளை ஆழ்ந்த அனுபவ முறையில் மிக விரிவாக மணிமேகலையில் இவர் கூறியுள்ளார்.

நற்றிணை, குறுந்தொகை, அகநானூறு, புறநானூறு ஆகிய நூல்களிலுள்ள சில பாடல்களைப் பாடிய சீத்தலைச் சாத்தனார் என்பவர் இவருக்கு முன்பு வாழ்ந்த வேறொரு புலவர் ஆவார்.

பாட்டியல் நூல் செய்த சீத்தலையார் என்பவரும் வேறு ஒருவர் ஆவார்.

சிலப்பதிகாரம் இயற்றிய சமணத் துறவி இளங்கோவடிகள் மணிமேகலை இயற்றிய சீத்தலைச் சாத்தனாரின் மிக நெருங்கிய நண்பராக இருந்ததாக அறியப்படுகிறது.

சீத்தலைச் சாத்தனார் '**நன்னூற்** **புலவன்**', **'தண்டமிழ்ச் சாத்தன்**' என்று போற்றப்படுகிறார்.

## உசாத்துணை
* இரா. வடிவேலன், *இலக்கிய வரலாற்றுச் சிந்தனைகள்* (2003), சென்னை: அருணோதயம்.

பகுப்பு:சங்கப் புலவர்கள்
பகுப்பு:தமிழர் இடையே பௌத்தம்
விஷ்வதுளசி

## விருதுகள்
**[[2005]] வேர்ல்டு ஃபேஸ்டு ஹவுஸ்டன் ([[அமெரிக்க ஐக்கிய நாடு|அமெரிக்கா]])** 
* வென்ற விருது - Gold Remi Award - இசையமைப்பு - இளையராஜா, எம்.எஸ் விஷ்வநாதன்  
* வென்ற விருது - தங்கப் பதக்கம்.
**தமிழக அரசு திரைப்பட விருதுகள்**
* சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

## மேற்கோள்கள்

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இளையராஜா இசையமைத்த திரைப்படங்கள்
ஏக் தூஜே கே லியே

***ஏக் தூஜே கே லியே*** (*Ek Duuje Ke Liye*) 1981 ஆம் ஆண்டு வெளிவந்த இந்தித் திரைப்படமாகும். கே.பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், ரதி அக்னிகோத்ரி, மாதவி மற்றும் பலர் நடித்திருந்தனர். 300 நாட்களுக்கு மேல் வெற்றிகரமாக ஓடி மிகப்பெரிய சாதனை படைத்தது இத்திரைப்படம்.

இத்திரைப்படமானது 1978 ஆண்டில் தெலுங்கு மொழியில் கே.பாலச்சந்தர் இயக்கத்தில் கமல்ஹாசன், சரிதா நடித்து 700 நாட்களுக்கு  மேல் வெற்றிகரமாக ஓடிய மரோசரித்ரா எனும் படத்தின் மறுபதிப்பாகும்.

*மரோசரித்ரா* போலவே, *ஏக் தூஜே கே லியே*வும், மாபெரும் வெற்றி பெற்றது. வட இந்தியாவில் இத்திரைப்படம் 80 வாரங்கள் ஓடியது.

## வகை
காதல்படம் / நாடகப்படம்

## நடிகர்கள்
கமல்ஹாசன் முதன்முறையாக இந்தி மொழியில் 1977 ஆண்டில் 'ஆய்னா' எனும் திரைப்படத்தில் சிறு வேடத்தில் நடித்திருந்தார். ஆனால் இப்படமே கமல் கதாநாயகனாக நடித்த முதல் இந்தித் திரைப்படமாகும்.

## பாடல்கள்
இலட்சுமிகாந்த் - பியாரெலால் ஆகியோரால் இப்படத்திற்கு இசை அமைக்கப்பட்டது. இந்தியில் பாடல் வரிகள் ஆனந்த் பக்சியால் எழுதப்பட்டது. பாடகர் எஸ். பி. பாலசுப்பிரமணியம் இத்திரைப்படத்தின் மூலம் இந்தி மொழியில் அறிமுகமானார்.

## விருதுகள்
;தேசிய திரைப்பட விருதுகள்

*சிறந்த ஆண் பின்னணிப் பாடகர் – எஸ். பி. பாலசுப்பிரமணியம்

;பிலிம்பேர் விருதுகள்

;;வென்றவர்கள்

* சிறந்த படத்தொகுப்பு – கே.ஆர் கிட்டு
* சிறந்த பாடலாசிரியர் – ஆனந்த் பாக்சி (**தேரே மேரே பீச் மேனி** என்ற பாடலுக்காக)
* சிறந்த திரைக்கதை – கை. பாலசந்தர்

## மேற்கோள்கள்

## வெளி இணைப்புகள்
*

பகுப்பு:1981 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பகுப்பு:காதல் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
கிஸ்னா

**கிஸ்னா** 2005 ஆம் ஆண்டு வெளிவந்த ஹிந்தி மொழித் திரைப்படமாகும்.

## வகை
காதல்படம்

## துணுக்குகள்
*இத்திரைப்படம் நடிகர் அம்ரிஷ் பூரி நடித்து வெளிவந்த இறுதித் திரைப்படமாகும்.

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:2005 இந்தித் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்திய இந்தித் திரைப்படங்கள்
தேவி (1960 திரைப்படம்)

**தேவி** () 1960 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டர்ஜீ, ஷர்மிளா தாகூர் மற்றும் பலர் நடித்துள்ளனர்.

## விருதுகள்
*ஜனாதிபதியின் தங்கப் பதக்கம், தில்லி, 1961.

## வெளியிணைப்புகள்
*சத்யஜித் ராயின் அதிகாரப்பூர்வத் தளத்தில் 

பகுப்பு:1960 வங்காளத் திரைப்படங்கள்
பகுப்பு:இந்திய நாடகத் திரைப்படங்கள்
வேதம் புதிது

**வேதம் புதிது** 1987 ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் சத்யராஜ், அமலா மற்றும் பலர் நடித்திருந்தனர். இசை தேவேந்திரன், கண்ணுக்குள் நூறு நிலவா என்ற பாடல் மிகவும் பிரபலம் ஆனது.

## வகை
கிராமப்படம் / கலைப்படம்

## இசை
தேவேந்திரன் திரைப்படத்திற்கு இசையமைத்திருந்தார். வைரமுத்து பாடல் வரிகளை எழுதினார். பாரதிராஜா எப்பொழுதும் இணைந்து பணி செய்யும் இளையராஜாவிடம் ஏற்பட்ட கருத்து வேறுபாட்டால், தேவேந்திரனிடம் இசையமைக்கச் சொன்னார். "கண்ணுக்குள் நூறு நிலவா" சண்முகப்பிரியா இராகத்திலும், "சந்திக்கத் துடித்தேன்" பூர்விகல்யாணி இராகத்திலும் அமைந்திருந்தது.

## விருதுகள்
*35 ஆவது தேசிய திரைப்பட விருது - பிற சமூகப் பிரச்சினைகளுக்கான சிறந்த திரைப்படத்திற்கான தேசிய திரைப்பட விருது

## மேற்கோள்கள்

பகுப்பு:1987 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள் 
பகுப்பு:பாரதிராஜா இயக்கிய தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
அரான்யர் டின் ராத்ரி

***அரான்யர் டின் ராத்ரி*** (*Days and Nights in the Forest*) 1970 ஆம் ஆண்டில் வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டர்ஜீ, ஷர்மிலா தாகூர் போன்ற பலரும் நடித்துள்ளனர்.

## வெளியிணைப்புகள்
* சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
பகுப்பு:இந்திய நாடகத் திரைப்படங்கள்
பரஷ் பதர்

**பரஷ் பதர்** (*The Philosopher's Stone*, 1958) ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படம் பரசுராம் என்ற எழுத்தாளரின் கதையின் பின்னணியில் எடுக்கப்பட்டதாகும்.

## வெளியிணைப்புகள்
*   சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
சலங்கை ஒலி

***சலங்கை ஒலி*** (*Salangai Oli*) 1983-இல் வெளியான இந்தியத் தமிழ்த் திரைப்படமாகும். ‘சாகர சங்கமம்’ என்ற பெயரில் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும். 1983-இல் கே. விஸ்வநாத் இயக்கத்தில், இளையராஜா இசையமைத்த இத்திரைப்படத்தில் கமல்ஹாசன், ஜெயபிரதா, எஸ். பி. சைலஜா, சரத் பாபு ஆகியோர் நடித்திருந்தனர்.

இத்திரைப்படமானது சிஎன்என்-ஐபிஎன் நிறுவனம் வெளியிட்ட இந்தியாவில் 100 சிறந்த திரைப்படங்களின் பட்டியலில் இடம் பெற்றது. தெலுங்குப் பதிப்பான 'சாகர சங்கமம்' பெங்களூர் பல்லவி திரையரங்கில் அதிகபட்சமாக 511 நாட்கள் வரை ஓடியது. தமிழ் மொழியிலும் 100 நாட்கள் மேல் ஓடிய வெற்றிப் படமாக அமைந்தது. தென்னிந்திய மாநிலங்களான தமிழ்நாடு, ஆந்திரா, கேரளா, கர்நாடக என நான்கு மாநிலங்களிலும் 100 நாட்கள் மேல் ஓடிய முதற் திரைப்படமாகும்.

## கதைச்சுருக்கம்
பரதநாட்டியத்தை உயிராய் மதிக்கும் பாலு, சிறந்த நாட்டியக்காரனாக வரவேண்டும் என்று முயற்சிக்கிறான். விதி வசத்தால் அது நடக்காமல் போக, ஒரு குடிகாரனாக ஆகிறான். அதே நேரம் ஒரு பத்திரிக்கையாளனாகவும் பணிபுரிகிறான். ஒரு முறை சைலஜா என்ற பெண் நடனமாடும்போது செய்யும் தவறுகளைத் தன் பத்திரிகை வாயிலாக சுட்டிக்காட்டுகிறான். அதைப் படிக்கும் சைலஜாவின் அம்மா மாதவி, 'பாலு யார்?’ என்பதைத் தெரிந்துகொண்டு, அந்தப் பாலுவிடமே தன் மகளைப் பரதம் கற்க அனுப்புகிறாள். அந்தப் பாலுவிற்கும், இந்த மாதவிக்கும் என்ன சம்மந்தம்? பாலுவின் கலைச்சேவைக்கான அங்கீகாரம் கிடைத்ததா? இது போன்ற பல கேள்விகளுக்கு மிக அழகான காட்சிகளோடும், அருமையான இசையோடும் விவரித்திருக்கும் படம் தான் இந்தச் ‘சலங்கை ஒலி’.

## நடிகர்கள்
* கமல்ஹாசன் - பாலு
* ஜெயபிரதா 
* சரத் பாபு
* எஸ். பி. சைலஜா 
* சாஹ்சி ரங்க ராவ் 
* டப்பிங் ஜானகி
* சக்ரி டொலெட்டி 
* மஞ்சு பார்கவி 
* கீதா

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளைக் கவிஞர் வைரமுத்து எழுதியிருந்தார். 

## விருதுகள்
இத்திரைப்படமானது 1984-இல் நடைபெற்ற இந்திய சர்வதேச திரைப்பட விழாவில் திரையிடப்பட்டது. இரசிய மொழியில் மொழிமாற்றம் செய்யப்பட்டு மாஸ்கோ சர்வதேசத் திரைப்பட விழாவில் திரையிடப்பட்டது. *ஆசிய பசிபிக்* திரைப்பட விழாவிலும் திரையிடப்பட்டது.

## மேற்கோள்கள்

## வெளி இணைப்புகள்
* 
* 

பகுப்பு:1983 தமிழ்த் திரைப்படங்கள்‎
பகுப்பு:1983 தெலுங்குத் திரைப்படங்கள்
பகுப்பு:தமிழ் காதல் திரைப்படங்கள் 
பகுப்பு:இந்தியத் தமிழ்த் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்‎
பகுப்பு:சரத் பாபு நடித்த திரைப்படங்கள்
டெஸ்பெரேஸன்

***டெஸ்பெரேஸன்***  2006 ஆம் ஆண்டு வெளிவந்த ஆங்கிலத் திரைப்படமாகும். தொலைக்காட்சிக்காகத் தயாரிக்கப்பட்ட இத்திரைப்படத்தில் டோம் ஸ்கெரிட், ரோன் பேர்ல்மேன் மற்றும் பலர் நடித்துள்ளனர்.

## வகை
பேய்ப்படம்

## கதை

சீனர்கள் அடிமைகளாக பணியமர்த்தப்பட்ட காலத்தின் பொழுது அமெரிக்காவில் நடைபெற்ற சுரங்கவேலைகளிலிருந்து விடுவிக்கப்படும் ஆவிஉருவம் உயிருள்ள அனைத்து விலங்கினங்களிலும் புகுந்து மனிதர்களைப் பழிவாங்கிவருகின்றது.
பாலைவனத் தோற்றம் கொண்ட பகுதியினுள் குடிகொண்டிருந்த ஆவி மனித உருவத்தினைப்பெற்று அங்குவரும் ஒவ்வொரு மனிதர்களையும் சிறையில் அடைத்து கொலைசெய்கின்றது.இதனைத் தெரிந்து கொள்ளும் அங்கு ஆவியால் கடத்தி வரப்பட்டவர்கள் எவ்வாறு அங்கிருந்து தப்பிச்செல்கின்றனர் என்பது திரைக்கதை முடிவாகும்.

பகுப்பு:தொலைக்காட்சித் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பேய்த் திரைப்படங்கள்
பகுப்பு:2006 திரைப்படங்கள்
பகுப்பு:அமெரிக்கத் திரைப்படங்கள்
அடிலெயிட்

thumb|200px|right|ஆஸ்திரேலியாவில் அடிலெயிடின் அமைவு
**அடிலெய்ட்** ஆஸ்திரேலிய மாநிலமான தெற்கு ஆஸ்திரேலியாவின் தலைநகரம். அம்மாநிலத்தின் சனத்தொகை கூடிய நகரம். ஆஸ்திரேலியாவின் ஐந்தாவது பெரிய நகரம். மத்தியதரைக்கடற் காலநிலையுடையது. அடிலெய்ட் பல்கலைக்கழகம் இங்கு அமைந்துள்ளது.

## மேற்கோள்கள்


பகுப்பு:நகரம் தொடர்பான குறுங்கட்டுரைகள்
பகுப்பு:ஆத்திரேலிய நகரங்கள்
பகுப்பு:தெற்கு ஆத்திரேலியா
பகுப்பு:ஆத்திரேலியத் தலைநகரங்கள்
கான்பரா

**கான்பரா** ஆஸ்திரேலியாவின் தலைநகரம் ஆகும். ஆஸ்திரேலியத் தலைநகரப் பிரதேசத்தில் அமைந்துள்ளது. சிட்னியிலிருந்து 300 கிலோ மீட்டர் தென்மேற்காகவும் மெல்பேர்ணில் இருந்து 650 கிலோமீட்டர் வட கிழக்காகவும் அமைந்துள்ளது. முழுக்க முழுக்கத் திட்டமிடப்பட்டு உருவாக்கப்பட்ட நகரம். மெல்பேர்ணும் சிட்னியும் எடுத்த தீர்மானத்தின் பிரகாரம் 1908 இல் தலைநகரமாகத் தேர்ந்தெடுக்கப்பட்டது. 1913 இல் உருவாகத் தொடங்கியது. ஆஸ்திரேலியப் பாராளுமன்றம், உயர் நீதிமன்றம், அயல்நாட்டுப் பேராளர் அலுவலகங்கள் போன்றவை இங்கே அமைந்துள்ளன.

## மேற்கோள்கள்


பகுப்பு:ஆத்திரேலிய நகரங்கள்
பகுப்பு:ஓசியானியா தலைநகரங்கள்
பேர்த்

thumb|270px|right|ஆஸ்திரேலியாவில் பேர்த் நகரத்தின் அமைவிடம்
**பேர்த்** ஆஸ்திரேலிய மாநிலமான மேற்கு ஆஸ்திரேலியாவின் தலைநகரம். அம்மாநிலத்தின் சனத்தொகை கூடிய நகரம். ஆஸ்திரேலியாவின் நான்காவது பெரிய நகரம். மத்தியதரைக் கடல் காலநிலையை ஒத்த காலநிலை உடையது. சுவான் ஆறு இங்கு உள்ளது.

## மேற்கோள்கள்


பகுப்பு:மேற்கு ஆஸ்திரேலியா
பகுப்பு:ஆத்திரேலிய நகரங்கள்
ஹோபார்ட்

thumb|right|அமைவிடம்

**கோபார்ட்** ஆஸ்திரேலியாவின் தீவு மாநிலமான தாஸ்மானியாவின் தலைநகரம். அம் மாநிலத்தின் அதிக சனத்தொகை உள்ள நகரம். ஆஸ்திரேலியாவின் இரண்டாவது மிகப் பழைய நகரம் ஆகும். பன்னிரண்டாவது பெரிய நகரம். ஓசியானிக் காலநிலை உடையது.

## மேற்கோள்கள்

பகுப்பு:ஆத்திரேலிய நகரங்கள்
பகுப்பு:தாஸ்மானியா
பகுப்பு:ஆத்திரேலியத் தலைநகரங்கள்
டார்வின் (ஆஸ்திரேலியா)

right|thumb|ஆஸ்திரேலியாவில் டார்வினின் அமைவு
**டார்வின்** (*Darwin*) ஆஸ்திரேலியாவின் வட ஆள்புல மாநிலத்தின் தலைநகரம். இது ஆத்திரேலியாவின் வடக்குக் கரையில் திமோர் கடலில் அமைந்துள்ளது. 129,062 (2011) மக்கள்தொகையுடன் கூடிய இந்நகரம் அம்மாநிலத்தின் ஆகக் கூடிய மக்கள்தொகை உள்ள நகரமும், ஆத்திரேலியாவின் தலைநகர நகரங்களில் மிகச்சிறியதும் ஆகும். வெப்ப மண்டலக் காலநிலையுடன் ஈர மற்றும் உலர் பருவகாலங்களையும் கொண்டுள்ளது. ஆண்டு முழுவதும் சூடான காலநிலையைக் கொண்டிருக்கும்.

பிரித்தானியர்களின் குடியேற்றம் ஆரம்பமாவதற்கு முன்னர், டார்வினின் பெரும் பகுதி லராக்கியா மக்கள் குடியிருந்தனர். 1839 செப்டம்பர் 9 இல் எச்.எம்.எஸ் பீகில் என்ற கப்பல் டார்வின் துறையைச் சென்றடைந்தது. ஜோன் விக்கம் என்பவர் அவருடைய முன்னைய கடற்பயணத்தில் தன்னுடன் பயணம் செய்த சார்லஸ் டார்வின் நினைவாக இந்நகருக்கு டார்வின் துறை (*Port Darwin*) எனப் பெயரிட்டார். இக்குடியேற்றத் திட்டம் 1869 ஆம் ஆண்டில் பால்மெர்ஸ்டன் (Palmerston) எனப் பெயரிடப்பட்டு, பின்னர் 1911 ஆம் ஆண்டில் மீண்டும் டார்வின் எனப் பெயர் மாற்றம் பெற்றது. இரண்டாம் உலகப்போரின் போது சப்பானியர்களின் குண்டுவீச்சுக்கு இலக்காகி நகரம் பெரும் சேதமடைந்து மீள உருவாக்கப்பட்டது. பின்னர் 1974 ஆம் ஆண்டில் இடம்பெற்ற சூறாவளி டிரேசியினால் மீண்டும் நகரம் அழிக்கப்பட்டது. தற்போது ஆத்திரேலியாவின் நவீன நகரங்களில் ஒன்றாகத் திகழ்கிறது.

## இவற்றையும் பார்க்கவும்
*லிட்ச்பீல்டு தேசிய பூங்கா

## மேற்கோள்கள்


பகுப்பு:வட ஆள்புலம்
பகுப்பு:ஆத்திரேலிய நகரங்கள்
பகுப்பு:ஆத்திரேலியத் தலைநகரங்கள்
பிரிஸ்பேன்

**பிரிஸ்பேன்** அல்லது **பிறிஸ்பேன்** (*Brisbane*, , "பிறிஸ்பன்") ஆத்திரேலியாவின் குயின்சுலாந்து மாநிலத்தின் தலைநகரும், அம்மாநிலத்தின் மக்கள் அடர்த்தி கூடிய நகரமும், ஆத்திரேலியாவின் மூன்றாவது பெரிய மக்கள்தொகை கொண்ட நகரமும் ஆகும். பிரிஸ்பேனின் பெருநகர்ப் பகுதியில் 2.3 மில்லியன் மக்கள் (சூன் 2013) வாழ்கின்றனர்.  மிதவெப்ப மண்டல காலநிலையுடையது. ஐரோப்பியரின் ஆரம்பகாலக் குடியிருப்புப் பகுதியில் பிரிஸ்பேன் ஆற்றின் கரையில் மத்திய வணிகப் பகுதி அமைந்துள்ளது.

நியூ சவுத் வேல்ஸ் குடியேற்ற நாட்டின் ஆளுநராக 1821 முதல் 1825 வரை இருந்த சர் தாமஸ் பிரிஸ்பேன் என்பவரின் பெயரால் பிறிஸ்பேன் ஆறு அழைக்கப்படுகிறது. இவ்வாற்றின் பெயரே அதன் கரையிலுள்ள பிறிஸ்பேன் நகரத்தின் பெயராகவும் விளங்குகிறது.

தற்போதுள்ள நகர வணிக மத்தியிலிருந்து 28 கிலோமீட்டர் வடக்கேயுள்ள ரெட்கிளிஃப் என்ற இடத்தில் முதல் ஐரோப்பியக் குற்றவாளிகள் குடியேற்றம் 1824ஆம் உருவாக்கப்பட்டது. 1825ஆம் ஆண்டு வடக்கு கீ பகுதியில் புதிய குற்றவாளிகள் குடியேற்றம் உருவாக்கப்பட்டு பழைய ரெட்கிளிஃப் குடியேற்றம் மூடப்பட்டது. பிரிஸ்பேனில் சுதந்திர மக்கள் குடியேற்றம் 1842 முதல் அனுமதிக்கப்பட்டது. 1859 ஆம் ஆண்டில் நியூ சவுத் வேல்சில் இருந்து குயின்சுலாந்து பிரிக்கப்பட்டு பிரிஸ்பேனைத் தலைநகராகக் கொண்டு தனிக் குடியேற்ற நாடாக ஆக்கப்பட்டது.

இரண்டாம் உலகப் போர்க் காலத்தில் நேச நாடுகளின் அணியில் தென்மேற்கு பசிபிக் பிராந்தியத்தில் டக்ளசு மெக்கார்த்தருக்காக பிறிஸ்பேன் நகரம் பெரும் பங்காற்றியது. பிறிஸ்பேன் நகரில் 1982 பொதுநலவாய விளையாட்டுக்கள், எக்சுபோ '88 கண்காட்சி, 2001 நல்லெண்ணப் போட்டிகள், 2014 ஜி-20 உச்சிமாநாடு உட்படப் பல பன்னாட்டு நிகழ்வுகள் நடைபெற்றுள்ளன.

## வரலாறு

### 19ம் நூற்றாண்டு
thumb|150px|left|பிறிஸ்பேன் விக்காம் பூங்காவிலுள்ள 'தி ஓல்ட் விண்ட்மில்'.  இது பிறிஸ்பேனிலுள்ள மிக முக்கியமான மற்றும் புராதன கலாச்சார அடையாளமாகும். 1824ஆம் ஆண்டு கைதிகளால் கட்டப்பட்டது.
ஐரோப்பியர் வருகைக்கு முன்பு பிறிஸ்பேன் பகுதியில் ஜாகிரா மற்றும் டுரூபல் இனத்தைச் சார்ந்த ஆஸ்திரேலியப் பழங்குடிகள் வசித்து வந்தனர். தற்போதைய மத்திய வணிகப் பகுதியை அவர்கள் மியான்-ஜின் (கூர்முனை வடிவ இடம் எனப் பொருள்) என அழைத்து வந்தனர். மொரிட்டோன் குடா முதலில் மேத்தியூ பிலிண்டர்சுவினால் கண்டுபிடிக்கப்பட்டது. 1799 சூலை 17 இல் பிலிண்டர்சு வூடி முனை என இன்று அழைக்கப்படும் இடத்தில் தரையிறங்கினார். குடாவில் இருந்து பார்க்கும் போது இவ்விடத்தில் சிவப்பு நிற செங்குத்துப் பாறைகள் காணப்பட்டமையினால் அவர் "ரெட் கிளிஃப் முனை" எனப் பெயரிட்டார். 1823 இல் ஆளுனர் தோமசு பிறிஸ்பேன் குற்றவாளிகளுக்கான புதிய குடியேற்றத் திட்டம் ஒன்றை அமைப்பதற்கு ஆணையிட்டார்.

## மேற்கோள்கள்


## வெளி இணைப்புகள்
* - பிரிஸ்பேன் நகராட்சி வலைத்தளம்
* - குயின்ஸ்லாந்து தமிழ் சங்க வலைத்தளம் 
* தமிழ் பிரிஸ்பேன் யாகூ குழுமம் 
* - பிறிஸ்பேன் தமிழ்ப்பாடசாலை
* - தாய்த்தமிழ்ப் பள்ளி இணை
* - பிரிஸ்பேன்வாழ் தமிழர்கள் குழுமம்(முகநூல்)

பிரிஸ்பேன்
பகுப்பு:குயின்ஸ்லாந்து மாநில நகரங்கள்
பகுப்பு:ஆத்திரேலியத் தலைநகரங்கள்
தெற்கு ஆத்திரேலியா

**தெற்கு ஆத்திரேலியா** (*South Australia*, **SA**) என்பது ஆத்திரேலியாவின் தென்-நடுப் பகுதியில் உள்ள ஓர் மாநிலம் ஆகும். இதன் மொத்த நிலப்பரப்பு 984,321 சதுர கிலோமீட்டர்கள் (380,048 சதுர மைல்). இது ஆத்திரேலிய மாநிலங்களில் நான்காவது பெரியது ஆகும். ஆத்திரேலியக் கண்டத்தின் மிகவும் வறண்ட பகுதிகளைக் கொண்ட இம்மாநிலம் 1.8 மில்லியன் மக்கள்தொகையைக் கொண்டுள்ளது. மக்கள்தொகை அடிப்படையில் இது ஐந்தாவது பெரிய மாநிலம் ஆகும். 77% க்கும் அதிகமான தெற்கு ஆத்திரேலியர்கள் தலைநகர் அடிலெய்டில் அல்லது அதன் சுற்றுப்புறங்களில் வாழ்கின்றனர். மாநிலத்தில் உள்ள பிற மக்கள்தொகை மையங்கள் ஒப்பீட்டளவில் சிறியவை; இரண்டாவது பெரிய மையமான மவுண்ட் காம்பியர், 26,878 மக்கள் தொகையைக் கொண்டுள்ளது.

தெற்கு ஆத்திரேலியா தசுமேனியா தவிந்த ஏனைய அனைத்து மாநிலங்களுடனும் எல்லைகளைப் பகிர்ந்து கொண்டுள்ளது. இதன் எல்லைகளாக மேற்கே மேற்கு ஆத்திரேலியா, வடக்கே வட ஆள்புலம், வடகிழக்கில் குயின்ஸ்லாந்து, கிழக்கே நியூ சவுத் வேல்ஸ், தென்கிழக்கே விக்டோரியா, தெற்கே பெரும் ஆஸ்திரேலிய விரிகுடா ஆகியன உள்ளன. இந்த மாநிலம் ஆத்திரேலிய மக்கள்தொகையில் 8% க்கும் குறைவாக உள்ளது, ஆறு மாநிலங்கள் மற்றும் இரண்டு ஆள்புலங்களில் மக்கள்தொகையில் ஐந்தாவது இடத்தில் உள்ளது. இதன் பெரும்பான்மையான மக்கள் பெருநகர அடிலெய்டில் வசிக்கின்றனர். எஞ்சிய பெரும்பாலானோர் தென்கிழக்கு கடற்கரைப் பகுதியிலும், முர்ரே ஆற்றின் வளமான பகுதிகளிலும் குடியேறியுள்ளனர். மாநிலத்தின் ஐரோப்பியக் குடியேற்றத் தோற்றம் ஆத்திரேலியாவில் ஒரு குற்றவாளிக் குடியேற்றமாக இல்லாமல், சுதந்திரமாக குடியேறிய, திட்டமிடப்பட்ட பிரித்தானிய மாகாணமாகத் தனித்துவமானது. 1836 திசம்பர் 28 ஆம் நாள் குடியேற்றக் கால அரசாங்கம் இயங்கத் தொடங்கியது.

கண்டத்தின் ஏனைய பகுதிகளைப் போலவே, இப்பகுதியும் பல தொல்குடியினர்களாலும் பழங்குடி மொழிகளாலும் மனித ஆக்கிரமிப்பின் நீண்ட வரலாற்றைக் கொண்டுள்ளது. தலைநகர் அடிலெய்டு நிறுவப்படுவதற்கு ஐந்து மாதங்களுக்கு முன்பு, 1836 சூலை 26 அன்று, தெற்கு ஆத்திரேலியக் கம்பனி, கங்காரு தீவின் கிங்சுகோட் என்ற இடத்தில் ஒரு தற்காலிகக் குடியேற்றத்தை நிறுவியது. குடியேற்றத்திற்குப் பின்னால் உள்ள வழிகாட்டும் கொள்கை "திட்டமிடப்பட்ட குடியேற்ற" ஆகும், இது எட்வர்ட் வேக்ஃபீல்டு என்பவரால் முன்வைக்கப்பட்ட கோட்பாடு. சுதந்திரமான குடியேற்றவாசிகளுக்கான நாகரிகத்தின் மையமாக மாகாணத்தை நிறுவுவது, குடிசார் உரிமைகள், மத சகிப்புத்தன்மை ஆகியவற்றை உறுதி செய்வதே இலக்காக இருந்தது. இன்று, இது அதன் சிறந்த ஒயின், கலாச்சார விழாக்களுக்காக அறியப்படுகிறது. மாநிலத்தின் பொருளாதாரம் வேளாண்மை, உற்பத்தி, சுரங்கத் தொழில்களால் ஆதிக்கம் செலுத்துகிறது.

## மேற்கோள்கள்

## வெளி இணைப்புகள்
* 
* 
* sa.gov.au
* Official Insignia and Emblems Page
* South Australia's greenhouse (climate change) strategy (2007–2020)
* Ground Truth – towards an Environmental History of South Australia. . 


பகுப்பு:ஆத்திரேலிய மாநிலங்களும் பிரதேசங்களும்
குயின்ஸ்லாந்து

right|thumb|அமைவிடம்

**குயின்சுலாந்து** (*Queensland*) ஆத்திரேலியா மாநிலங்களுள் ஒன்று. ஆத்திரேலியக் கண்டத்தின் வட கிழக்குப் பகுதியில் அமைந்துள்ளது. ஆத்திரேலிய மாநிலங்களில் பரப்பளவில் இரண்டாமிடத்திலும் சனத்தொகையில் மூன்றாமிடத்திலும் உள்ளது. இதன் தலைநகரம் பிரிசுபேன்.

ஆஸ்திரேலியாவின் 30 பெரு நகரங்களில் 10 நகரங்கள் "'சூரிய உதய மாநிலம்" என்று அழைக்கப்படுகிற குயீன்ஸ்லாந்தில் அமைந்திருக்கிறது மற்றும் நாட்டின் பொருளாதார அளவில் இம்மாநிலம் 3வது இடத்தினை வகிக்கிறது. 

## மேற்கோள்கள்

பகுப்பு:குயின்ஸ்லாந்து
விக்டோரியா (ஆஸ்திரேலியா)

**விக்ரோறியா** ஆஸ்திரேலிய மாநிலங்களுள் ஒன்று. ஆஸ்திரேலியக் கண்டத்தின் தென் கிழக்குப் பகுதியில் அமைந்துள்ளது. இதன் தலைநகரம் மெல்போர்ன்.

## வெளி இணைப்பு
* உத்தியோகபூர்வ இணையத்தளம்

## மேற்கோள்கள்
தசுமேனியா

**தாசுமேனியா** (*Tasmania*) என்பது ஆத்திரேலியாவின் ஓர் தீவு மாநிலம் ஆகும். இது ஆத்திரேலியப் பெருநிலப்பரப்பில் இருந்து தெற்கே 240 கி.மீ. தூரத்தில், பாசு நீரிணையால் பிரிக்கப்பட்டுள்ளது. இம்மாநிலம் உலகின் 26-வது பெரிய தீவான தாசுமேனியாவையும், அதனைச் சுற்றியுள்ள 1000 தீவுகளையும் உள்ளடக்கியது. இது ஆத்திரேலியாவின் மிகச்சிறியதும், குறைந்த மக்கள்தொகை கொண்டதுமான மாநிலமாகும், இங்கு சூன் 2023 நிலவரப்படி 573,479 குடியிருப்பாளர்கள் உள்ளனர். மாநிலத்தின் தலைநகரமும், மிகப்பெரிய நகரமும் ஓபாட்டு ஆகும், தலைநகரில் 40% மக்கள் அகண்ட ஹோபார்ட் பகுதியில் வாழ்கின்றனர். தாசுமேனியா ஆத்திரேலியாவில் மிகவும் பரவலாக்கப்பட்ட மாநிலமாகும், அதன் தலைநகருக்குள் மிகக் குறைந்த விகிதத்தில் வசிப்பவர்கள் உள்ளனர்.

தாசுமேனியாவின் முக்கிய தீவில் தொல்குடியின மக்கள் வசித்து வந்தனர்.. சுமார் 11,700 ஆண்டுகளுக்கு முன்பு பூர்வகுடிகளான தாசுமேனியர்கள், கடல் மட்டம் உயர்ந்து பாஸ் நீரிணையை உருவாக்கிய பிறகு, பெருநிலப்பரப்பு தொல்குடியின குழுக்களில் இருந்து பிரிக்கப்பட்டதாகக் கருதப்படுகிறது.  நெப்போலியப் போர்களின் போது முதலாம் பிரஞ்சு பேரரசு இந்நிலத்தின் மீது உரிமை கோருவதைத் தடுப்பதற்காக 1803 ஆம் ஆண்டில் பிரித்தானியப் பேரரசின் தண்டனைக் குடியேற்றமாக ஐரோப்பியர்களால் தீவு நிரந்தரமாகக் குடியேற்றப்பட்டது. பிரித்தானியக் குடியேற்றத்தின் போது தொல்குடியின மக்கள் தொகை 3,000 முதல் 7,000 வரை இருந்ததாக மதிப்பிடப்பட்டுள்ளது, ஆனால் "கருப்புப் போர்," நோய்த்தொற்றுகளின் பரவல் போன்றவற்றினால், குடியேறியவர்களுடனான மோதல்களின் போது 30 ஆண்டுகளுக்குள் தொல்குடியினர் கிட்டத்தட்ட அழிக்கப்பட்டனர். 1825-1831 காலப்பகுதியில் உச்சகட்டத்தை அடைந்த இந்த மோதல், மூன்று ஆண்டுகளுக்கும் மேலாக இராணுவச் சட்டத்திற்கு வழிவகுத்தது, கிட்டத்தட்ட 1,100 தொல்குடியின மக்களையும் குடியேறியவர்களையும் அது கொன்றது.

பிரித்தானிய ஆட்சிக் காலத்தில், இத்தீவு நியூ சவுத் வேல்ஸ் மாநிலத்தின் ஒரு குடியேற்றமாக இருந்தது. இருப்பினும், இது 1825 இல் வான் டீமனின் நிலம் (அந்தோனி வான் டீமனின் பெயரால்) என்ற பெயரில் ஒரு தனிக் குடியேற்றமாக இருந்தது. 1853 இல் போக்குவரத்து என அறியப்படும் இந்த நடைமுறை நிறுத்தப்படுவதற்கு முன்பு தோராயமாக 80,000 குற்றவாளிகள் வான் டீமனின் நிலத்திற்கு அனுப்பப்பட்டனர்.  1855 இல், தாசுமேனியாவின் தற்போதைய அரசியலமைப்பு இயற்றப்பட்டது, 1856 இல் குடியேற்ற விதிமுறையாக இதன் பெயரை டாசுமேனியா என மாற்றியது. 1901 ஆம் ஆண்டில், இது ஆஸ்திரேலியாவின் கூட்டமைப்பு செயல்முறையின் மூலம் ஆத்திரேலியாவின் மாநிலமாக மாறியது.

இன்று, தாசுமேனியா ஆத்திரேலிய மாநிலங்கள், மற்றும் ஆள்புலங்களில் இரண்டாவது சிறிய பொருளாதாரத்தைக் கொண்டுள்ளது, மேலும் முக்கியமாக சுற்றுலா, விவசாயம், மீன்வளர்ப்பு, கல்வி மற்றும் சுகாதாரம் ஆகியவற்றை உள்ளடக்கியது. தாசுமேனியா ஒரு குறிப்பிடத்தக்க விவசாய ஏற்றுமதியாளராகவும், சுற்றுச்சூழல் சுற்றுலாவிற்கும் குறிப்பிடத்தக்க இடமாகவும் உள்ளது. தேசிய பூங்காக்கள் மற்றும் உலக பாரம்பரிய தளங்கள் (21%) உட்பட அதன் நிலப்பரப்பில் சுமார் 42% சில வகையான இடங்களில் பாதுகாக்கப்படுகிறது.  உலகின் முதல் சுற்றுச்சூழல் அரசியல் கட்சி தாசுமேனியாவில் நிறுவப்பட்டது.

## மேற்கோள்கள்

பகுப்பு:தாஸ்மானியா
பகுப்பு:ஆஸ்திரேலியத் தீவுகள்
பகுப்பு:ஓசியானியா தீவுகள்
வட ஆள்புலம்

**வட ஆள்புலம்** (*Northern Territory*, சுருக்கமாக **NT**), முறையாக **ஆத்திரேலியாவின் வடக்கு ஆள்புலம்**  என்பது ஆத்திரேலியாவின் மத்திய, மத்திய-வடக்குப் பகுதியில் அமைந்துள்ள ஓர் உள்ளக ஆள்புலம் ஆகும். வட ஆள்புலத்தின் எல்லைகளாக, மேற்கே மேற்கு ஆத்திரேலியா, தெற்கே தெற்கு ஆத்திரேலியா, கிழக்கே குயின்சுலாந்து ஆகிய மாநிலங்கள் அமைந்துள்ளன. வடக்கே, திமோர் கடல், அரஃபூரா கடல், கார்பெண்டாரியா வளைகுடா, மேற்கு நியூ கினி மற்றும் பல இந்தோனேசியத் தீவுகளும் அமைந்துள்ளன.

வட ஆள்புலம் 1,347,791 சதுர கிலோமீட்டர் (520,385 சதுர மைல்) பரப்பளவைக் கொண்டுள்ளது, இது மூன்றாவது பெரிய ஆத்திரேலியக் கூட்டாட்சிப் பிரிவாக உள்ளது. திசம்பர் 2021 நிலவரப்படி இது 249,000 மக்கள்தொகையுடன் ஆத்திரேலியாவிலேயே  மிகக் குறைந்த மக்கள்தொகையைக் கொண்டுள்ளது. டார்வின் இதன் தலைநகரும், மிகப்பெரிய மக்கள்தொகை மையமும் ஆகும், இது முழு ஆள்புலத்தின் மக்கள்தொகையில் 52.6% ஆகும். ஏறத்தாழ 25,000 மக்கள் வசிக்கும் மிகப்பெரிய உள்நாட்டு குடியேற்றம் ஆலிசு இசுபிரிங்சு ஆகும்.

வட ஆள்புலத்தின் தொல்பொருள் வரலாறு 60,000 ஆண்டுகளுக்கு முன்பு சாகுல் கண்டத்தின் இந்தப் பகுதியில் மனிதர்கள் முதன்முதலில் குடியேறியபோது தொடங்கியிருக்கலாம். குறைந்தது 18 ஆம் நூற்றாண்டிலிருந்து, மக்கசான் வணிகர்கள் கடல் நத்தை வர்த்தகத்தைச் சுற்றி வட ஆள்புலத்தின் பழங்குடி மக்களுடன் உறவைத் தொடங்கினர். 17 ஆம் நூற்றாண்டில் ஐரோப்பியர்களால் இந்நிலத்தின் கரையோரப் பகுதி முதலில் கண்டுபிடிக்கப்பட்டது. இதன் கரையோரப் பகுதிகளில் குடியேற முயன்ற முதல் ஐரோப்பியர்கள் ஆங்கிலேயர்கள் ஆவர். அவர்கள் இங்கு ஒரு குடியேற்றத்தை நிறுவுவதற்கான மூன்று (1824-1828, 1838-1849, 1864-1866) தோல்வியுற்ற முயற்சிகளுக்குப் பிறகு, 1869 இல் டார்வின் துறையில் ஒரு குடியேற்றத்தை நிறுவுவதன் மூலம் வெற்றி அடைந்தனர்.

இதன் பொருளாதாரம் பெரும்பாலும் சுரங்கத் தொழிலையும், எண்ணெய் அகழ்வையும் அடிப்படையாகக் கொண்டது, இது 2018-2019 ஆம் ஆண்டில் மொத்த மாநில உற்பத்தியில் 23% பங்களித்தது, அல்லது $5.68 பில்லியன், இது ஏற்றுமதியில் 92.4% ஆகும்.

வட ஆள்புலத்தின் மக்கள்தொகை கடலோரப் பகுதிகளிலும் இசுட்டூவர்ட் நெடுஞ்சாலை வழியேயும் குவிந்துள்ளது. டார்வின் தலைநகரைத் தவிர, முக்கிய குடியிருப்புகள் (அளவின்படி) பால்மர்ஸ்டன், ஆலிஸ் ஸ்பிரிங்ஸ், கேத்ரின், நுலுன்புய், டெனன்ட் கிரீக் ஆகியவை ஆகும். வட ஆள்புலத்தில் வசிப்பவர்கள் பெரும்பாலும் "ஆள்புலத்தோர்" (டெரிட்டோரியர்கள்) என்று அழைக்கப்படுகின்றனர்.

## மேற்கோள்கள்

## வெளி இணைப்புகள்

* Northern Territory Government of Australia 
* Northern Territory Visitor's Guide 
* 
* 
* Northern-Territory Northern Territory Climate 
* Northern Territory Universities
* Northern Territory Population estimates June 2007
* June 2007 NT population estimates 

பகுப்பு:ஆத்திரேலிய மாநிலங்களும் பிரதேசங்களும்
திகில் திரைப்படம்

**திகில் திரைப்படம்** (Horror film) என்பது திரைப்படங்களில் உள்ள ஒரு வகையாகும். திரைக்கதைகளில் பேய்கள், ஆவிகள், சாத்தான்கள்  போன்ற பல பின்னணியிலும் பார்வையாளர்களைப் பயமுறுத்தும் காட்சிகளைக் கொண்டு உருவாக்கப்படும் திரைப்படம் பேய்ப்படம் எனலாம். பேய்ப்படங்கள் பெரும்பாலும் ஆங்கிலத் திரைப்படத்துறையில் அதிகளவில் காணப்படும். இவ்வகையில் வெளிவரும் திரைப்படங்கள் சில கட்டுக்கதைகளின் அடிப்படையிலும் சில திரைப்படங்கள் உண்மைச் சம்பவங்கள் அடிப்படையிலும் வெளிவருவது குறிப்பிடத்தக்கது.

திகில் திரைப்படங்கள் கனவுருப்புனைவு, இயற்கைக்கு அப்பாற்பட்ட புனைகதை மற்றும் பரபரப்பூட்டும் வகைகள் திகில் கதையுடன் ஒன்று சேரக்கூடும். திகில் திரைப்படங்கள் பெரும்பாலும் பார்வையாளர்களின் கனவுகள், அச்சங்கள், வெறுப்புகள் மற்றும் தெரியாதவர்களின் பயங்கரத்தைத் தூண்டுவதை நோக்கமாகக் கொண்டுள்ளன. 

தமிழில் 13-ம் நம்பர் வீடு, அதிசய மனிதன், ஆயிரம் ஜென்மங்கள், சிவி, ஷாக், முனி, போன்ற பல திகில் திரைப்படங்கள் வெளியாகியுள்ளது.

## பிரபல பேய்ப்படங்கள்
* ஈவில் டெட்
* த எக்சோர்சிஸ்ட்
* மதர் ஆஃப் டியர்
* ஷா தொகுப்பு
* ராங் டர்ன்
* ஹாஸ்டல்

## பிரபல பேய்ப்பட எழுத்தாளர்கள்
* ஸ்டீபன் கிங்

## தமிழ் திகில் தொடர்கள்
* ஆத்மா
* ஆதிரா
* நந்தினி
* பைரவி ஆவிகளுக்குப் பிரியமானவள்
* மாங்கல்ய தோஷம்
* யாரடி நீ மோகினி

## மேற்கோள்கள்


பகுப்பு:திரைப்பட வகைகள்
இயைபுத் தொடை

ஒரு செய்யுளில் ஒன்றுக்கு மேற்பட்ட அடிகளின் இறுதி எழுத்து அல்லது இறுதிச் சொல் ஒத்து வரும்போது அது **இயைபுத் தொடை** என்று கூறப்படுகின்றது. ஒரே அடியில் உள்ள சீர்களின் இறுதி எழுத்துக்கள் ஒன்றி வந்தாலும், அடியின் இறுதிச் சொல்லும் அவ்வடியில் வரும் சீர்களின் சொற்கள் ஒன்றி வந்தாலும் அது இயைபுத் தொடையேயாகும். இதன் படி ஒரு செய்யுளில் இயைபுத் தொடை நான்கு வகையில் அமைய முடியும்.

# ஒன்றுக்கு மேற்பட்ட அடிகளின் இறுதி எழுத்துக்கள் ஒன்றுதல்.
# ஒன்றுக்கு மேற்பட்ட அடிகளின் இறுதிச் சொற்கள் ஒன்றுதல்.
# ஒரு அடியிலுள்ள ஒன்றுக்கு மேற்பட்ட சீர்களின் இறுதி எழுத்துக்கள் ஒன்றுதல்.
# ஒரு அடியில் வரும் இறுதிச் சொல் அந்த அடியில் வரும் இன்னொரு சீரிலாவது ஒன்றி வருதல்.

## எடுத்துக்காட்டுகள்

: *ஐந்து கரத்தனை ஆனை முகத்தனை*
: *இந்தின் இளம்பிறை போலும் எயிற்றனை*
: *நந்தி மகன்தனை ஞானக் கொழுந்தினை*
: *புந்தியில் வைத்தடி போற்றுகின் றேனே*

மேற்கண்ட பாடலிலே முதல் மூன்று அடிகளிலும் வரும் இறுதி எழுத்துக்கள் (னை) ஒன்றி இருப்பதனால் இது ஓர் இயைபுத் தொடை கொண்ட பாடலாகும். இது தவிர முதலாம், மூன்றாம் அடிகளில், இறுதி எழுத்துடன் அதே அடியிலுள்ள வேறு சீர்களின் இறுதி எழுத்துக்களும் ஒன்றுவதால் இது அந்த வகையிலும் கூட இயைபுத் தொடை கொண்ட ஒரு பாடலாக அமைகின்றது. 

:*நந்த வனத்தி லோர் ஆண்டி - அவன்*
:*நாலாறு மாதமாய் குயவனை வேண்டி*
:*கொண்டு வந்தா னொரு தோண்டி - அதை*
:*கூத்தாடிக் கூத்தாடிப் போட்டுடைத் தாண்டி*

பகுப்பு:யாப்பிலக்கணம்
புலம் (இயற்பியல்)

**புலம்** என்ற கருதுகோள் (concept) இயற்பியலிலும் இலத்திரனியலிலும் முக்கியம்.  ஒரு இயற்பியல் எண்ணுதி (physical quantity) வெளியின் எல்லா புள்ளியிலும் இருக்கும் பொழுது அங்கு அந்த எண்ணுதியின் புலம் இருக்கின்றது.  எந்த ஒரு புள்ளியிலும் இருக்கும் என்ணுதியின் அளவு வெவ்வேறு நேரங்களில் வெவ்வேறு அளவைக் எடுக்குமானல் அந்தப் புலம் நேர மாற்றத்துக்கு உட்பட்ட புலம் (time varying field) எனப்படும்.

புலத்தை பற்றி ஆயும் கணிதத் துறை புலம் இயல் ஆகும்.

## இவற்றையும் பார்க்க
* மின்காந்தப் புலம்
* காந்தப் புலம்
* மின்புலம்
## உசாத்துணைகள்
* Landau, Lev D. and Lifshitz, Evgeny M. (1971). *Classical Theory of Fields* (3rd ed.). London: Pergamon. . Vol. 2 of the Course of Theoretical Physics.
* .

## வெளியிணைப்புகள்
*Particle and Polymer Field Theories 

பகுப்பு:அடிப்படை இயற்பியல் கோட்பாடுகள்
பகுப்பு:மின்காந்தவியல்
பகுப்பு:இயற்பியல் கோட்பாடுகள்
புலநிலை ஆற்றல் வேறுபாடு

**கவனிக்க: இங்கு தரப்பட்ட விளக்கங்கள் சரிபார்க்கப்பட்டு, எளிமைப்படுத்தப்பட்டு, மேம்படுத்தப்படவேண்டும். இது ஒரு ஆரம்பமே.**

ஒரு புலத்தின் இரு நிலைகளுக்கு இடையே இருக்கக்கூடிய ஆற்றல் (energy) அளவு வேறுபாட்டை **புலநிலை ஆற்றல் வேறுபாடு** (potential energy difference) குறிக்கும்.  மின்புலத்தில் மின்புல வேறுபாட்டையும் (electrical potential energy difference) புவியீர்ப்பு புலத்தில் புவியீர்ப்பு புல வேறுபாட்டையும் எடுத்துக்காட்டுக்கள் ஆகும்.  தமிழில் potential difference என்பதற்கு மின்னிலை என்ற சொல் தமிழ் இணையப் பல்கலைக்கழக அகராதியில் தரப்பட்டுள்ளது இங்கு குறிப்பிடத்தக்கது.

## புவியீர்ப்பு புல ஆற்றல் வேறுபாடு
Total Mechanical Engergy (at a point) = U + K, where U is the potential energy, K is the kinetic energy

ஒரு புவியீர்ப்பு புலத்தில், இரு நிலைகளுக்கு இடையே இருக்கும் ஆற்றலின் முழு அளவு principal of conservation of mechanical energy அமைய மாறாது.  அதாவது ஆற்றலில் அளவு conserved.  எனவே, U1 + K1 = U2 + K2.  அதிலிருந்து புவியீர்ப்பு புல ஆற்றல் வேறுபாட்டை பின்வருமாறு வரையறை செய்யலாம்:
U2 – U1 = K1 – K2.

## மின்புல ஆற்றல் வேறுபாடு
மின்புலத்தில் இரு நிலைகளுக்கு இடையே இருக்கும் ஆற்றல் வேறுபாடு மின்புலநிலை ஆற்றல் வேறுபாடு ஆகும்.  அதாவது
: \Delta = U_2 - U_1.
: \Delta U = -q_0 \int_{B}^{A} E \cdot ds

மேலே உள்ள வரையறையில் E \cdot ds என்பதை கவனத்தில் கொள்தல் வேண்டும்.  அதாவது திசை அளவை நிர்ணயக்கின்றது.

மின்புலநிலை வேறுபாட்டை பின்வருமாறு வரையறை செய்வர்:
\Delta V = - {\Delta U \over q_0}

----

## குறிப்பு
இங்கு ஆற்றல் என்பதை Energy என்ற பதத்திலேயே பயன்படுத்தப்படுகின்றது.  ஆற்றல் சக்தி என்றும் தமிழில் குறிக்கப்படுவதுண்டு.

## ஆதாரங்கள்
* Serway and Beichner. (2000). *Physics: for Scientists and Engineers*. Toronto: Saunders College Publishing.

## இவற்றையும் பார்க்க
* :en:Potential difference

பகுப்பு:இயற்பியல்
பகுப்பு:மின்காந்தவியல்